TÁRSULATI ÜGYEK. 
63 
Samu tagtársunkat bízta volt meg, a ki később arra is hajlandónak nyilatkozott, 
hogy ha az összes sóskutakból próbák küldetnének be, kész volna azokat — az ada¬ 
tok nagyobb biztossága szempontjából — a főbb alkatrészekre nézve egyenként 
chemiai elemzésnek alávetni. A választmány erre nézve is kérelmet intézett a 
pénzügyi minisztériumhoz s eredménye az Ion, hogy a sósvizek egész sorozatából 
érkeztek a társulathoz próba-adagok, a melyek dr. Fischer úrnak adattak át fel 
dolgozás végett. Az eddigi vizsgálatok átnézetes eredményét Fischer úr a választ¬ 
mány múlt novemberi ülésén terjesztette elő ; jelentésének kivonata az Értesítő 
múlt évi utolsó füzetében jelent meg. — Fischer úr kérelmére még egv más kér¬ 
désre nézve is intéztetett kérelem a pénzügyi minisztériumhoz, arra nézve ugyanis, 
hogy a pénzügyi igazgatóságok azokról a helyekről is küldenének be vagy sósvíz- 
próbákat vagy fölvilágosító adatokat a források mibenlétére nézve, a melyekről 
eddigelé nem küldöttek, de a melyekről mint sósvizű kutak helyéről az irodalom 
megemlékezik. Erre a kérelemre is sűrűn érkeztek a felvilágosító adatok válaszúi, 
úgy hogy ez időszerint a magyarországi sóskutakat és sósforrásokat illetőleg tár¬ 
sulatunk oly számos és becses adattal rendelkezik, a mennyi eddigelé bizonyára 
sehol sem volt egy csomóban összegyűjtve. 
Európa geológiai térképének ügyéről, mely szintén több ízben foglalkoztatta 
a társulat választmányát, még a jelen ülés folyamán szerencsések leszünk Szabó 
alelnök úrtól bővebb felvilágosítást hallani. 
Á.földrengést bizottság működéséről a múlt szakülésen hallottunk részletes 
jelentést. Tevékenysége eddig nem öltött nagyobb mérveket, de az összeköttetések 
hálózata mind sűrűbbé és sűrűbbé fonódik az országban, úgy, hogy maholnap nem 
lesz a magyar földnek egyetlen nevezetesebb pontja sem, a honnan gyors hír ne 
érkezzék a bizottság levelezőitől, ha valami számba veendő változás adja magát 
elő. Hálával kell e helyütt megemlékeznünk a magyar tudományos akadémiának 
mathern. és természettudományi állandó bizottságáról, mely a földrengési bi¬ 
zottság költségeire legutóbb ismét 150 irtot utalványozott. 
A történeti hűség érdekében meg kell említenem azt is, hogy választmá¬ 
nyunk kebeléből indúlt ki az ó-ruzsinai nevezetes őskori barlang tüzetesebb meg¬ 
vizsgálásának az eszméje is. A Földtani Társulat fölötte szigorú anyagi viszonyai 
nem engedik meg egy idő óta, hogy kiküldetésekre valamelyes összegeket for¬ 
dítson. Nem engedték meg ez alkalommal sem. Átírt tehát a testvér Természet- 
tudományi Társulat választmányához, mely örömmel karolta föl az eszmét s a 
barlangnak újból való tüzetes megvizsgálásával — a rendelkezésére levő országos 
segélyből — Török Aurél, Roth Lajos és Lóczy Lajos tagtársainkat bízta meg* 
kik a reájuk bízott feladatnak meg is feleltek s jelentésük, a mint értesülünk, 
legközelebb sajtó alá kerül. 
Meg kell még említenem a választmány intézkedései során, hogy a lefolyt 
évben elrendelte, miként a társulat eddigi kiadványairól betűsoros tartalom mutató 
készíttessék. A munkával Halaváts Gyula tagtársunk bízatott meg, a ki az 
1880-ig terjedő indexet elkészítette s az a bírálók kedvező véleménye alapján 
készen áll a kiadásra. 
Áttérek ezek után társulatunknak legfőbb éltető elemére, tagjaihoz való 
viszonyára. 
